आपको बता दें कि एक सितंबर से बाइक पर पीछे बैठने वालों को हेलमेट पहनना अनिवार्य हो गया है। ऐसा नहीं करने पर जिला परिवहन कार्यालय और ट्रैफिक पुलिस द्वारा 600 रुपए जुर्माना वसूला जा रहा है। जिला परिवहन पदाधिकारी अजय कुमार ठाकुर ने कहा कि परिवहन विभाग ने सड़क दुर्घटना को कम करने के लिए पीछे बैठने वाले लोगों को हेलमेट पहनना अनिवार्य किया है। आदेश का पालन नहीं करने वाले लोगों से 600 रुपए जुर्माना वसूला जाएगा। तीन बार से अधिक उल्लंघन करने पर ड्राइविंग लाइसेंस निलंबित या रद्द करने की कार्रवाई होगी।